**Felix Arvid Ulf Kjellberg** (s. 24. lokakuuta 1989 Göteborg, Ruotsi), tunnettu paremmin käyttäjänimellään **PewDiePie,** on ruotsalainen tubettaja, jolla on YouTuben kuudenneksi tilatuin kanava. Hän piti kärkisijaa vuosina 2013–2019. 

Kjellberg tekee videonsa englanniksi. Hän oli aikaisemmin erikoistunut videopelien pelaamiseen, mutta myöhemmin hänen videorepertuaarinsa on laajentunut myös talk show -tyyppisempään sisältöön. Hän alkoi vuonna 2019 pelata *Minecraft*-peliä, joka on saavuttanut suuren suosion hänen katsojakunnassaan. Tammikuussa 2022 Kjellbergillä oli yli 111 miljoonaa tilaajaa ja hänen videoitaan oli katsottu yli 28 miljardia kertaa.

Yksityiselämä
-------------

Felix Kjellberg syntyi ja kasvoi Ruotsin Göteborgissa. Kjellberg valmistui Göteborg Högre Samskolanista vuonna 2008, ja jatkoi opiskelua Chalmersin teknillisessä korkeakoulussa, kunnes keskeytti opiskelunsa vuonna 2011 voidakseen keskittyä YouTube-uraansa. Hänen äitinsä on entinen KappAhlin tietohallintojohtaja Johanna Kjellberg.

Kjellberg on seurustellut italialaisen entisen tubettajan Marzia Bisogninin kanssa lähes koko YouTube-uransa ajan. Kjellberg muutti aluksi Bisogninin luo Italiaan, mistä he muuttivat yhdessä Brightoniin, Englantiin. Pari kihlautui huhtikuussa 2018 ja meni naimisiin elokuussa 2019. Vuonna 2022 he muuttivat Japaniin. Kjellberg julkaisi 5. tammikuuta 2023 YouTube-kanavallaan videon, jossa pariskunta ilmoitti saavansa lapsen. Pariskunnan lapsi syntyi 11. heinäkuuta.

Vuonna 2016 *Time*-lehti valitsi Kjellbergin "Maailman 100 vaikutusvaltaisimman ihmisen joukkoon". Kjellberg on kertonut olevansa agnostinen ateisti.

Ura YouTubessa
--------------

### Kanavan kasvu

Felix Kjellberg loi kanavansa YouTubeen huhtikuussa 2010. Kanava kasvoi nopeasti. Vuoden 2012 heinäkuussa kanava saavutti miljoonan tilaajan rajapyykin. Heinäkuussa 2013 tilaajia oli kymmenen miljoonaa, ja elokuussa 2013 kanavasta tuli YouTuben tilatuin sen ohittaessa Smosh-kanavan. Joulukuussa 2013 hänellä oli yli 19 miljoonaa tilaajaa, kesän 2014 aikana tilaajamäärä ylitti 30 miljoonan tilaajan rajapyykin ja marraskuussa 2016 PewDiePie saavutti 50 miljoonan tilaajan rajan. 

Vuoden 2019 tammikuussa PewDiePie saavutti ensimmäisenä yksityisenä kanavana 80 miljoonan tilaajan rajan. ja maaliskuussa ensimmäisenä 90 miljoonan rajan. Nopean kasvun mahdollisti intialaisen T-Series-nimisen levy-yhtiön kanssa käyty kisa ykköspaikasta tilaajamäärissä mitattuna, mikä lisäsi molempien näkyvyyttä. Helmikuussa 2019 PewDiePie menettikin johtosijansa T-seriesille, mutta onnistui saamaan sen takaisin vain noin yhdeksän minuutin jälkeen. Maaliskuussa 2019 PewDiePie menetti taas johtosijan 100 000 tilaajalla muutamaksi päiväksi, mutta sai sen takaisin.

### Sisältö

Aluksi videot keskittyivät pääasiallisesti pelaamiseen sekä reaktioihin ja kommentteihin, joita Kjellberg pelissä edetessään antaa. Videoiden sisältö on kuitenkin muuttunut useasti kanavan historiassa. Myöhemmissä videoissa pelaamisen lisäksi Kjellbergin videoissa myös esimerkiksi puhutaan ajankohtaisista aiheista ja tehdään erilaisia haasteita.

Kjellbergin tunnetuimpiin videosarjoihin lukeutuvat *Amnesia: The Dark Descent* -videopelin ja siihen pelaajien itse tekemien pelattavien tarinoiden (engl. *custom story*) läpipeluut. Toisin kuin tavallisissa walkthrough-tyyppisissä videoissa, joissa katsoja opastetaan pelin läpi, Kjellbergin videoissa korostuu selvästi huumori ja komediallisuus. Kanava antaa myös tukea itsenäisille pelienkehittäjille: Kjellbergin pelatessa myös vähemmän tunnettuja pelejä ne saavat mainosta ja myyntiä. Pelivideoiden lisäksi Kjellberg aloitti syyskuussa 2011 julkaisemaan viikoittaisia videoblogeja, niin sanottuja "Fridays with PewDiePie" (*"Perjantait PewDiePien seurassa"*). Nykyisin PewDiePie on keskittynyt tekemään enemmän ns. meemien arvostelu- ja reaktiovideoita sekä Minecraftia. PewDiePie julkaisee myös "Pew News" -nimistä uutislähetystä, jossa hän näyttelee useita kuvitteellisia toimittajia.

Alkuaikoina Kjellberg kutsui fanejaan nimellä "bros", jotka muodostavat joukon nimeltä ’The Bro Army’. Usein hän päätti videonsa brofist-eleeseen eli nyrkkitervehdykseen. PewDiePien käyttämä "bros"-nimitys seuraajakunnastaan on jäänyt vähemmälle, ja sen sijasta PewDiePie on alkanut käyttää nimeä "9-years-olds" eli suomeksi "9-vuotiaat"

### Yhteistyö

Kjellberg on tehnyt yhteistyötä ja vieraillut monien muiden YouTube-käyttäjien videoissa. Hän on esiintynyt Benny ja Rafi Finen (Fine Brothers) videoissa *YouTubers react to...* sekä Anthony Padillan ja Ian Hecoxin *Smosh*-kanavalla. Hän esiintyy myös eräällä *Epic Rap Battles of History* -videolla.

Hänen Meme Review -sarjassaan on ollut silloin tällöin vierailevia tähtiä. Tähän mennessä mukana ovat olleet Ben Shapiro, Elon Musk, Justin Roiland, MrBeast, Dr. Phil, KSI ja Jacksepticeye. 

Vuonna 2019 Kjellberg pelasi Minecraftia kauneustubettaja James Charlesin kanssa livestreamissa. Hän myös pelasi samaa peliä livestreamissa näyttelijä Jack Blackin kanssa hyväntekeväisyyden nimeen.

### Kritiikki

Helmikuussa 2017 PewDiePie joutui *The Wall Street Journalin* nostaman kohun kohteeksi natsivitsiensä vuoksi. Kohun seurauksena YouTube poisti hänet YouTube Red -palvelusta ja Disney katkaisi yhteistyönsä hänen kanssaan.

Syyskuussa 2017 PewDiePie pyysi anteeksi, kun oli *PlayerUnknown’s Battlegrounds* -peliä suoratoistaessaan kutsunut vastustajaansa termillä "fucking nigger".

### PewDiePie vs T-Series

T-Seriesin logo.
*Pääartikkeli: PewDiePie vs T-Series*
Vuodesta 2018 alkaen intialainen levy-yhtiö T-Series on uhannut ohittaa PewDiePien koko videopalvelun tilatuimpana tubettajana. Kanavien tilaajaero on käynyt muutaman kerran jopa T-Seriesin johdon puolella ja T-Series ohitti PewDiePien maaliskuussa 2019. Kilpailuun kuului erilaisia kampanjoita ja musiikkikappaleita, lisäksi useat julkisuuden henkilöt kuten MrBeast ja Elon Musk antoivat tukensa PewDiePielle. Intiassa taasen muun muassa Bollywood-julkkikset antoivat tukensa T-Seriesille. Lopulta T-Series ohitti PewDiePien lopullisesti päätyen näin koko videopalvelun tilatuimmaksi YouTube-kanavaksi. Kanavien tilaajaero oli jo 129 miljoonaa T-Seriesin hyväksi huhtikuussa 2023.

Palkinnot ja ehdokkuudet
------------------------

| Vuosi | Palkinto-gaala | Kategoria | Tulos | Lähde |
| --- | --- | --- | --- | --- |
| 2013 | Starcount Social Star Awards | Most Popular Social Show | Voitto |  |
| Sweden Social Star Award | Voitto |  |
| Shorty Awards | #Gaming | Voitto |  |
| 2014 | Teen Choice Awards | Web Star: Gaming | Voitto |  |
| 4th Streamy Awards | Best Gaming Channel, Show, or Series | Ehdokkuus |  |
| 2015 | Teen Choice Awards | Choice Web Star: Male | Ehdokkuus |  |
| 5th Streamy Awards | Best First-Person Channel, Show, or Series | Ehdokkuus |  |
| Best Gaming Channel, Show, or Series | Voitto |  |

Katso myös
----------

* PewDiePie vs T-Series
* PewDiePie’s Tuber Simulator

Lähteet
-------

1. 1 2  Top 50 YouTubers sorted by Subscribers *www.socialblade.com*. Viitattu 25.12.2021. (englanniksi)
2. ↑  PewDiePie *YouTube*. Viitattu 25.12.2021.
3. 1 2  Lars Lindström: COLUMN Pewdiepie rules, now one million subscribers *Expressen*.  13.7.2012.  Arkistoitu. Viitattu 8.10.2012. (ruotsiksi)
4. ↑  Felix Arvid Ulf Kjellberg About Facebook. Viitattu 28. toukokuuta 2013. [vanhentunut linkki]
5. ↑  Han hoppade av Chalmers - blev heltidskändis på Youtube *CIO Sweden*.  19.11.2012. Viitattu 23.2.2019. (ruotsiksi)
6. ↑  YouTube star PewDiePie marries at Kew Gardens *BBC News*.  21.8.2019. Viitattu 9.4.2020. (englanniksi)
7. ↑  Osborne, Mary: Emotional PewDiePie Announces His Dream Finally Came True *svg.com*.  10.5.2022. Viitattu 26.5.2022. (englanniksi)
8. ↑  ulkomaat Teksti: Hilla Ojala: Maailman suosituimpiin tubettajiin kuuluva Pewdiepie sai lapsen! | Seiska *Seiska.fi*.  12.7.2023. Viitattu 13.7.2023.
9. ↑  Parker, Tray: The pied piper of YouTube  21. huhtikuuta 2016. Time. Viitattu 8. maaliskuuta 2017.
10. ↑   "IS THAT A MICROAGGRESSION??". PewDiePie (käsikirjoitus). 2017. Katsottavissa verkossa. Viitattu 23.2.2019.
11. ↑  PewDiePie Becomes The Most Subscribed Channel On YouTube *www.tubefilter.com*. Viitattu 7.2.2019.
12. ↑  The Force Named PewDiePie Has Hit 30 Million YouTube Subscribers *Tubefilter*.  27.8.2014. Viitattu 23.2.2019. (englanniksi)
13. ↑  PewDiePie becomes the first YouTuber to reach 80 million subscribers *Dot Esports*.  7.1.2019. Viitattu 7.2.2019. (englanniksi)
14. ↑  PewDiePie Reaches 90 Million Subscribers on YouTube *Comicbook.com*. Viitattu 18.3.2019. (englanniksi)
15. ↑  Matt Binder: T-Series finally surpassed PewDiePie in YouTube subscribers and barely anyone noticed *Mashable*. Viitattu 25.2.2019. (englanniksi)
16. ↑  Amy O’Leary: Glued to the Tube *The New York Times*.  12.4.2013. Viitattu 23.2.2019. (englanniksi)
17. ↑  Fourth Estate : Game reviewers play around on YouTube *web.archive.org*.  19.1.2014. Viitattu 23.2.2019.
18. ↑  95% Of Gamers Enhance Their Experience With YouTube *Tubefilter*.  1.7.2013. Viitattu 23.2.2019. (englanniksi)
19. ↑  Bangkok Post: PC download charts: 'Alan Wake Franchise,' PewDiePie and 'Insert Title Here'. Viitattu 23.2.2019.
20. ↑   "FRIDAY VLOG WITH PEWDIEPIE :D Q&A - (Fridays With PewDiePie - Part 1)". PewDiePie (käsikirjoitus). 2.9.2011.
21. ↑  Jake Paul & Ricegum SCAM Mystery unbox ? / Ninja New Years Cringe / epic more *PewDiePie – YouTube*.  3.1.2019. Viitattu 9.1.2019.
22. ↑  How PewDiePie became king of YouTube *ESPN.com*.  11.6.2015. Viitattu 23.2.2019. (englanniksi)
23. ↑  Reasons why PewDiePie is the top Youtube channel despite all controversies *Facts Chronicle*.  18.4.2018. Viitattu 23.2.2019. (englanniksi)
24. ↑  'Epic Rap Battles Of History' Posts Russian Showdown To End Season 2 *Tubefilter*.  23.4.2013. Viitattu 23.2.2019. (englanniksi)
25. ↑  Steven Asarch: PewDiePie released his ultimate weapon: Elon Musk and Justin Roiland on Meme Review *Newsweek*.  22.2.2019. Viitattu 23.2.2019. (englanniksi)
26. ↑  YouTube-tähdet James Charles ja PewDiePie tekivät yhteisen Minecraft-videon *Findance.com*.  18.7.2019. Viitattu 1.3.2023.
27. ↑  Mark Jessen: Pewdiepie's Top Charity Work & Deeds | Man of Many *Man of Many*.  7.1.2020. Viitattu 1.3.2023. (englanniksi)
28. ↑  Thier, Dave: PewDiePie: I'm Done Making Jokes About Nazis *Forbes*. Viitattu 23.2.2019. (englanniksi)
29. ↑  PewDiePie said he won't make any more Nazi jokes after Charlottesville *nordic.businessinsider.com*.  17.8.2017. Viitattu 23.2.2019.
30. ↑  Linnake, Tuomas: PewDiePie möläytti kielletyn sanan ja myrsky nousi: "Tekee todellista vahinkoa" *Ilta-Sanomat*.  12.9.2017. Viitattu 23.2.2019.
31. ↑  Hern, Alex: PewDiePie: YouTube megastar's N-word outburst sparks developer backlash *The Guardian*.  11.9.2017. Viitattu 23.2.2019. (englanniksi)
32. ↑  FlareTV: PewDiePie vs T-Series *youtube.com*. Viitattu 15.4.2019.
33. ↑  Alex Hern: PewDiePie: YouTube megastar's N-word outburst sparks developer backlash *The Guardian*.  11.9.2017. Viitattu 23.2.2019. (englanniksi)
34. ↑  Social Star Awards recognize Bieber, One Direction *USA TODAY*. Viitattu 23.2.2019. (englanniksi)
35. ↑  Jan Lee ST Communities Saturday, May 25, 2013: Aaron Aziz more popular in social media than Fann Wong and Jeanette Aw *news.asiaone.com*. Viitattu 23.2.2019.
36. ↑  Shorty Awards 2013 honors Michelle Obama, Jimmy Kimmel *www.cbsnews.com*. Viitattu 23.2.2019. (englanniksi)
37. ↑  The Biggest Moments From the 2014 Teen Choice Awards *E! Online*.  Sun Aug 10 19:44:00 PDT 2014. Viitattu 23.2.2019. (englanniksi)
38. ↑  4th Annual Winners & Nominees *The Streamy Awards*. Viitattu 23.2.2019. (englanniksi)
39. ↑  Teen Choice Awards 2015: See the full list of winners *EW.com*. Viitattu 23.2.2019. (englanniksi)
40. 1 2  5th Annual Winners & Nominees *The Streamy Awards*. Viitattu 23.2.2019. (englanniksi)

Aiheesta muualla
----------------

* PewDiePien YouTube-kanava

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Norja
* Espanja
* Ranska
* BnF data
* Suomi (KANTO)
* Yhdysvallat
* Ruotsi
* Tšekki
* Puola

 |
|  |
| Taiteenala | 
* MusicBrainz

 |
|  |
| Muut | 
* IdRef

 |

 |